CELEX: 62008CN0392
Language: lt
Date: 2008-09-09 00:00:00
Title: Byla C-392/08 2008 m. rugsėjo 9 d. pareikštas ieškinys byloje Europos Bendrijų Komisija prieš Ispanijos Karalystę

25.10.2008   
            
            
               LT
            
            
               Europos Sąjungos oficialusis leidinys
            
            
               C 272/14
            
         2008 m. rugsėjo 9 d. pareikštas ieškinys byloje Europos Bendrijų Komisija prieš Ispanijos Karalystę
   
   (Byla C-392/08)
   (2008/C 272/24)
   Proceso kalba: ispanų
   Šalys
   
      Ieškovė: Europos Bendrijų Komisija, atstovaujama S. Pardo Quintillán ir A. Sipos
   
      Atsakovė: Ispanijos Karalystė
   Ieškovės reikalavimai
   
               —
            
            
               Pripažinti, kad neparengusi išorės avarinių planų visiems objektams, kuriems taikomas 1996 m. gruodžio 9 d Tarybos direktyvos 96/82/EB dėl didelių, su pavojingomis medžiagomis susijusių avarijų pavojaus kontrolės (1) 9 straipsnis, Ispanijos Karalystė neįvykdė įsipareigojimų pagal minėtos direktyvos 11 straipsnio 1 dalies c punktą.
            
         
               —
            
            
               Priteisti iš Ispanijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Direktyvos 96/82/EB 2 straipsnio 1 dalyje nurodyta, kad šios direktyvos 9 straipsnis taikomas objektams, kuriuose esamų pavojingų medžiagų kiekiai prilygsta ar viršija kiekius, išvardytus I priedo 1 ir 2 dalių 3 skiltyje.
   Šios direktyvos 11 straipsnyje nurodyta, jog valstybės narės užtikrina, kad visiems objektams, kuriems taikomas 9 straipsnis, institucijos, kurias šiam tikslui skiria valstybės narės, sudarytų išorės avarinį planą, kokių priemonių reikia imtis už objekto ribų (1 dalies c punktas).
   Šiuo ieškiniu siekiama pripažinimo, kad neparengusi išorės avarinių planų visiems objektams, kuriems taikomas 9 straipsnis, Ispanijos Karalystė neįvykdė įsipareigojimų pagal minėtos direktyvos 11 straipsnio 1 dalies c punktą.
   
      (1)  OL L 10, p. 13.